Преюдициално запитване от Consiglio di Stato (Италия), постъпило на 30 януари 2024 г. — Higreen Power Srl/Gestore dei Servizi Energetici SpA - GSE, Presidenza del Consiglio dei ministri, Consiglio dei Ministri, Ministero dell’Economia e delle Finanze, Ministero dell’ambiente e della sicurezza energetica, Ministero delle Imprese e del Made in Italy, Autorità di Regolazione per Energia Reti e Ambiente (ARERA)
(Дело C-66/24, Higreen Power)
Език на производството: италиански
Запитваща юрисдикция
Consiglio di Stato
Страни в главното производство
Жалбоподател: Higreen Power Srl
Ответници: Gestore dei Servizi Energetici SpA - GSE, Presidenza del Consiglio dei ministri, Consiglio dei Ministri, Ministero dell’Economia e delle Finanze, Ministero dell’ambiente e della sicurezza energetica, Ministero delle Imprese e del Made in Italy, Autorità di Regolazione per Energia Reti e Ambiente (ARERA)
Преюдициален въпрос
Допускат ли принципите, установени в член 3 от Директива 200[9]/28/ЕО 1 и член 4 от Директива 2018/2001/ЕС 2, национална правна уредба, като член 7, параграф 7 от Постановление на Министерството на икономическото развитие от 4 юли 2019 г., която в рамките на национална схема за подпомагане на производството на енергия от възобновяеми източници предвижда, в случаите, в които производителите продават енергия на свободния пазар, т. нар. „двупосочен“ механизъм за стимулиране, по силата на който, единствено по отношение на новите инсталации с мощност, равна на или по-голяма от 250 kW, стимулът се изчислява като разлика между тарифата, дължима на предприятието (определена като се вземат предвид, от една страна, референтните тарифи, предвидени за всеки вид инсталация и интервенция, съгласно приложимото законодателство, и от друга страна, намаленията, предложени от оператора в рамките на тръжните или регистрационните процедури, както и допълнителните намаления, предвидени по общ начин във вътрешните разпоредби) и почасовата зонална цена, с произтичащото от това задължение за възстановяване на сумите, надвишаващи стойността на дължимата тарифа, когато почасовата зонална цена е по-висока от нея (т. нар. „отрицателен стимул“)?
____________
1     Директива 2009/28/ЕО на Eвропейския парламент и на Съвета от 23 април 2009 година за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (ОВ L 140, 2009 г., стр. 16).
1     Директива (ЕС) 2018/2001 на Европейския парламент и на Съвета от 11 декември 2018 година за насърчаване използването на енергия от възобновяеми източници (преработен текст) (ОВ L 328, 2018 г., стр. 82).